Asteroids

Asteroids – kompiuterinis kosminio susišaudymo žaidimas, išleistas 1979 metais. „Atari“ išleisto vektorinės grafikos žaidimo pagrindinis tikslas – šaudyti asteroidus ir išvengti jų skeveldrų. Asteroids buvo vienas populiariausių žaidimų automatų „aukso eros“ žaidimų, taip pat tapo perkamiausiu visų laikų „Atari“ žaidimu, dėl kurio pasisekimo „Atari“ net nutraukė kito vektorinio žaidimo Lunar Lander gamybą.
Žaidimo pagrindinės idėjos perimtos iš vieno pirmųjų kompiuterinių žaidimų Spacewar!.

Po žaidimo automato pasisekimo „Atari“ išleido atnaujintas žaidimo versijas – Asteroids Deluxe (1980 m.), Space Duel (1982 m.) ir Blasteroids (1987 m.). Taip pat žaidimas pritaikytas įvairioms asmeninių kompiuterių sistemoms, sukurtos versijos asmeniniams ir delniniams žaidimų kompiuteriams, mobiliems įrenginiams.

1979 kompiuteriniai žaidimai
Arkados